**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, пл. „Свобода” №.4, ет. 2,, тел.0879205683, e-mail : oik1508@cik.bg*

ПРОТОКОЛ 26

от редовно заседание на ОИК – Гулянци,

назначена от ЦИК

с Решение № 2201-МИ от 04.09.2023г.и Решение № 2215-МИ от 05.09.2023г.

състояло се на 20.10.2023 г. от 14.00 часа

Заседанието бе открито в 14.00 ч. и председателствано от госпожа Надя Николова – Председател на ОИК Гулянци.

Надя Николова: Здравейте, уважаеми колеги! В залата сме 10 членoве на общинската избирателна комисия ( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова, Десислав Дечков). Малинка Калинова-отсъства,

Имаме необходимия кворум по чл.85, ал.3 от ИК, заседанието е редовно и комисията може да приема законосъобразни решения. Обявявам началото на заседание на ОИК Гулянци.

Колеги, предлагам ви следния проект за дневен ред:

т.1 Проект за решение относно обхват на ПСИК.

т.2 Отговори на сигнали и жалби.

т.3 Организационни въпроси.

Има ли други предложения към проекта за дневен ред ? - Не виждам. Колеги, предлагам да гласуваме.

Режим на гласуване. Гласували 10 членове на ОИК: за –10( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Маринела Цанкова, Десислав Дечков, Петя Величкова ), Малинка Калинова-отсъства, против -няма

Дневният ред е приет единодушно.

Надя Николова: Колеги, както знаете право да гласуват с подвижна избирателна кутия в изборите за общински съветници и кметове имат избирателите с трайни увреждания, които не им позволяват да напуснат дома си и да упражнят правото си на глас в изборно помещение. Една секция за гласуване с подвижна избирателна кутия може да обхваща едно или повече кметства и/или населени места в рамките на общината. В Решение 2599-МИ , е описан реда за образуване на секция за гласуване с подвижна избирателна кутия.

Секциите за гласуване с подвижна избирателна кутия се образуват на територията на всяко населено място, ако до 14 октомври 2023 г. (14 дни преди изборния ден) има подадени не по-малко от 10 заявления (Приложение № 17-МИ от изборните книжа) от избиратели с трайни увреждания, които не им позволяват да упражнят избирателното си право в изборно помещение, но желаят да гласуват, и постоянният им, съответно настоящ адрес (в случаите, когато са подали заявление и са били вписани в избирателния списък по настоящия им адрес), е на територията на съответното населено място.

 Когато подадените заявления на територията на едно кметство не са достатъчни за образуване на секция за гласуване с подвижна избирателна кутия, по преценка на кмета на общината може да се образува подвижна избирателна секция, която може да обхваща територията на съседни населени места или кметства, ако подадените заявления общо са не по-малко от 10.

 Ако има образувана секция за гласуване с подвижна избирателна кутия за едно населено място, но в съседни на това населено място има подадени заявления, недостатъчни за образуване на отделна такава секция, по преценка на кмета на общината те могат да бъдат включени в списъка за гласуване на образуваната секция за гласуване с подвижна избирателна кутия.

Тъй като заявлението за вписване в списъка за гласуване с подвижна избирателна кутия (Приложение № 17-МИ от изборните книжа) се подава до кмета на общината/района/кметството/кметския наместник, предлагам да изчакаме общинска администрация да ни уведоми за заявленията подадени към настоящият момент . До вчера избиратели с трайни увреждания, които не им позволяват да упражнят избирателното си право в изборно помещение са 170, за което сме уведомени с писмо 0501-27/18.10.2023 от Михаил Таиров – секретар на Община Гулянци. Предлагам Ви , да изчакаме крайният срок 23.10.2023, за да определим обхвата на всяка от трите ПСИК , тъй като когато има образувана секция за гласуване с подвижна избирателна кутия, избирател с трайни увреждания, които не му позволяват да гласува в изборно помещение и желае да гласува, но не е подал заявление в срока/14.10.2023/, може да подаде заявление до кмета на общината/района/кметството/кметския наместник не по-късно от 23 октомври 2023 г. (5 дни преди изборния ден). Избирателят се включва в избирателния списък за гласуване с подвижната избирателна кутия.

Колеги , отлагаме гласуването на това решение за 24.10.2023 г. , след изтичане на срока за подаване на заявленията.

Надя Николова: Има ли други предложения? Не виждам. По т. 2 има ли доклади? Не виждам.

Поради изчерпване на дневният ред заседанието се закрива в 15.30 часа.

Председател: Надя Борисова Николова

Секретар: Илона Кръстева Петкова